Velika džamija u Heratu
Velika džamija u Heratu džamija je koja se nalazi u Heratu, gradu u sjeverozapadnom Afganistanu. Sagradili su je Guridi 1200. godine. Džamija je proširena nekoliko puta u historiji, s obzirom da su Herat zauzimali Timuridi, Safavidi, Moguli i Uzbeci. Sadašnji je oblik dobila pred kraj 15. vijeka. Velika džamija nije uvijek bila najveća džamija u Heratu. U sjevernom dijelu grada postojala je mnogo veća džamija, koju su sagradili Timuridi, ali su je 1885. srušili britanski vojnici, kako bi spriječili da džamija postane tvrđava ukoliko Rusi pokušaju napasti Indiju.